tomron87/hebrew-wikipedia-sentences-corpus huggingface dataset:
בתחילה, היווה כוח האופל דרך קלה לג'קי לבצע את משימתו כרוצח שכיר, אך עד מהרה רכש לעצמו אויבים רבים.
בהמשך, ג'קי נאלץ להתחמק ולהילחם בכוח האור, האנג'לוס, שרוצה להורגו, ומסונטין ואחוות האופל שלו, שרוצים ללכדו ולגנוב את כוחו.
בסופו של דבר, ג'קי בחר לעזוב את המאפיה, אך גילה שהדבר יהיה מסובך משחשב.
כאשר ביקש מדון פרנצ'טי את אישורו לפתוח בדף חדש (לאחר שנפגש עם באטמן בחוברת הקרוסאובר The Darkness\Batman), דון פרנצ'טי חטף את ג'ני, חברת ילדותו של ג'קי, והרג אותה.
ג'קי ארגן מארב לכנופייתו של פרנצ'טי ופוצץ את המקום, כשהוא נהרג יחד איתם.
למשך הרצת הכרך הראשון של החוברות, אסטקדו כרת ברית כוחנית (ולעיתים פלרטטנית) עם שרה פזיני, המשתמשת הנוכחית של כוח הויצ'בלייד.
לאחר יומיים שבהם חיפש אסטקדו את חברתו בגיהנום, ניתנה לו תקווה מחודשת והזדמנות לעזוב את הגיהנום.
כוח האופל הרכיב מחדש את גופו.
כשחזר, ג'קי גילה שבן דודו של פרנקי, פולי, השתלט על המאפיה של דון פרנצ'טי.
פולי הצליח לגלות את סודו של אסטקדו וגם את אחותה האבודה של ג'ני.
בהשתמשו במידע זה, פולי סוחט אותו כדי שיבצע עבורו התנקשויות.
על הדרך, ג'קי לומד כיצד להרכיב אקדח מתוך כוח האופל.
מאוחר יותר, ג'קי גילה את זהותו של המתנקש העוקב אחרי אחותה של ג'ני, הרג אותו, ונקט בפעולת נקמה גם בפולי.
הדבר גורם לג'קי להשתלט על משפחת הפשע פרנצ'טי.
מאז הפך לראש המשפחה, ג'קי מרחיב את פעולותיו ונלחם בטריאד הסיני ובמאפיה הרוסית שנמצאת באטלנטיק סיטי, ניו ג'רזי.
אולם, חייו כדון של המאפיה האיטלקית בניו יורק לא נמשכו זמן רב.
האנג'לוס, שעקבה אחרי ג'קי, חיפשה אחר נקמה.
בעזרת כוחן המשותף של פיישנס (כוח המגדלנה) ודניאל בפטיסט (כוח הויצ'בלייד), ג'קי מצליח לרמוס אותה.
אולם, מאבקם גורם לו לאבד את כל אשר יקר לו.
ג'קי נמלט לסיירה מוניוז מתוך תקווה לבסס לעצמו אימפריה חדשה.
הוא מקים קרטל סמים, כאשר הסמים עשויים מנוזלים שבגופו הודות למדען גאון אך מעורער בנפשו בשם פרופסור קירשנר.
בעזרתו של כוח הדארקנס, ג'קי מצליח להשתלט על הרפובליקה הטרופית הקטנה, להקים מצודה בלתי חדירה וצבא משלו ולהשיג מאהבת בשם אל.
הוא מגלה שהוא אביה הביולוגי של הופ פזיני, ילדתה של שרה פזיני, שהתעברה בדרכים מיסטיות.
ג'קי אינו מסוגל להסביר עובדה זו, מלבד לציין שזהו רצונו של כוח הדארקנס לשנות את מאזן הכוחות.
ישות הדארקנס מאששת את עובדה זו לפיישנס על ידי כך שהשתמשה בג'קי כחומר גלם כדי לישב את הסכסוך עם האנג'לוס אחת ולתמיד.
הישגיו של ג'קי ברפובליקה של סיירה מוניוז מגיעים במחיר כבד, וזאת כאשר תושבי הרפובליקה אינם רואים בעין יפה את השתלטותו.
הם מבצעים שורה של פיגועים ולוחמת גרילה במאבקם לחופש.
ממשלת ארצות הברית מעניקה להם חסות בכך שהיא מעוניינת ללכוד את ג'קי למטרת ניסויים וללמוד על ה"שריון" המיוחד שלו.
ג'קי נלחם לבדו מול הצבא, ובעזרת כוח הדארקנס משמיד אותו כליל.
כשהוא חוזר למצודתו, הוא נבגד בידי קירשנר ומאבד את כל כוחותיו.
יצורי האופל שלו מפנים לו עורף ומותירים אותו למות כאשר הוא נורה בצווארו ונופל לתוך מפל מים.
הוא נלכד בידי כוחות המורדים ומגיע עימם להסכם לפטור את האי מהסם אותו יצר.
תוך כדי, דרכו מצטלבת עם אל, שמגלה לו כי היא בהריון עם צאצא של כוח הדארקנס.
אולם, כוח הדארקנס הורג את אל ברגע הלידה, מגיע לבגרות מלאה והורג את פרופסור קירשנר.
קרב בין ג'קי לדארקנס מסתיים כאשר ג'קי מותיר את הדארקנס מחוץ לאטמוספירה העליונה בדיוק לפני עלות השחר.
או אז, הדארקנס מושמד על ידי קרני הבוקר העולות.
ג'קי מתרסק לתוך כדור הארץ, כשהוא חבול וחלוש.
הוא נמלט מסיירה מוניוז ועושה את דרכו חזרה לארצות הברית.
אולם, הדרך חזרה אינה כה פשוטה, וג'קי נתקל במטילי כישוף מקסיקנים ובגנגסטרים.
הוא מגלה שהקרב בינו לבין הדארקנס השליך את נשמתו לגיהנום בשעה שגופו נותר בכדור הארץ, וזאת לאחר שערך עסקה עם שד בשם "השליט" (The Sovereign) - שד שמבטיח לאחד את גופו ואת נשמתו של ג'קי בתמורה לשורת התנקשויות עבורו.
כוח האור ואיום תמידי על הדארקנס, כוח האופל.
כאשר ברשותה נשמות של אלפי לוחמות, האנג'לוס מובילה מסעות צלב כנגד ג'קי, ומבקשת לפטור את העולם מכוח האופל.
האנג'לוס מצאה לאחרונה גוף חדש (בדמותה של סֶלֵסְטין), כאשר האחרונה - לורן פרנצ'טי - נותרה במצב קטטוני.
ידוע כי בעבר, כוחות האנג'לוס (אור) והדארקנס (חושך) נלחמו ביניהם ובשלב מסוים כרתו ביניהם ברית שיצרה את צאצאם - הויצ'בלייד.
כך קורה שלעיתים שרה פזיני (משתמשת כוח הוויצ'בלייד) מוצאת עצמה באמצע ההתרחשות כאשר שניהם נלחמים זה בזה.
ביתם של דון פרנקי ולורן פרנצ'טי, שצפתה באביה הורג את מאהבה של אימה, ונכנסה לתרדמת עקב כך.
אפולוניה עצמה נכנסת לתרדמת לאחר שהייתה אחראית לשובה של אנג'לוס וניסתה להפיל את שלטונם של משפחת פרנצ'טי.
היא מתעוררת לאחר שרסיס מחנית הגורל (הנשק של מגדלנה) מפלח את צידה.
נהייתה חדורת נקמה לאחר שהאנג'לוס השתלטה על רוחה של אימה ופעלה לשים קץ לסבלה של אימה.
בכל דור, אישה אקראית אחת נבחרת לענוד את הוויצ'בלייד - ממצא עתיק יומין סימביוטי ומיסטי בעל כוחות חזקים לאין שיעור.
המשתמשת שנבחרה בדור זה היא שרה פזיני, בלשית משטרת ניו יורק.
שרה חברה לראשונה לג'קי בסיפור הקרוסאובר Family Ties ולאחר מכן כדי להילחם בנקרובי.
צאצאה של מרים המגדלית וישו.
המגדלנה הראשונה הייתה האחות מריאלה, שנשלחה בטרם עת ללחום בג'קי.
כתוצאה מגדילתה בידי פלג מעוות של הכנסייה, הייתה פנאטית שלוחת רסן שלא ידעה להבדיל בין טוב ורע.
מגדלנה השנייה, פיישנס (Patience), נשלחת לתקוף את הדארקנס, וג'קי טועה לחשוב שמדובר במריאלה.
לאחר שהסבירה לו את המצב, הם חוברים יחדיו להילחם באנג'לוס, אך רוחה נשלטת על ידי אנג'לוס.
כאשר ג'קי מציל אותה, האנג'לוס בורחת.
לג'קי אחות תאומה בשם קפריס קסטיליונה.
אימם הייתה מודאגת מהשפעתו של כוח הדארקנס על התינוקת, ולכן הפקידה אותה בידיו הנאמנות של האב ברנדן.
הוא גידל אותה בבית יתומים כאילו הייתה ביתו.
גורלה של קפריס החל להשתנות כאשר חברתה הטובה נרצחה, לאחר שהשתתפה בסרטי פורנו לא חוקיים.
כשהאב ברנדן גסס, הוא גילה לה את עברה ואת דבר קיומו של אחיה התאום.
קפריס פגשה באינדיאני בשם רוברט טופר-דב, אשר לימד אותה להשתמש בכוח הדארקנס המוגבל אותו ירשה מאביה.
חמש שנים לאחר מכן, קפריס אכולת השנאה ניהלה מצוד נגד אלה שהרגו את חברתה.
היא התחזתה לחשפנית בשם טיפאני וחיכתה לרגע הנכון כדי להרוג אותם.
רוברט טופר-דב עקב אחריה והציע להמשיך באימוניה.
כשהיא פגשה באחיה לראשונה, היא גילתה לו היכן האנג'לוס מחזיקה בפרנקי, ונעלמה.
כשג'קי נאלץ להילחם בכרוב, וטופר-דב לקח אותו לעולם הרוחות, קפריס שמרה עם גופותיהם החומריים ואירחה לג'ני חברה.
ג'קי אסטקדו משתמש בכוחו הבלתי נדלה כמעט של הדארקנס, אלמנטל הכאוס והבריאה שמאפשר לאלה המשתמשים בו להשיג גישה למימד על-טבעי ולשלוט במגוון יצורי האופל השורצים בו.
כשהוא נמצא תחת כסות החשכה, ג'קי יכול להגביר את כוחו ואת הסיבולת שלו, ליצור יצורי אופל וכן לזמן זוג זרועות טופרים על מנת לשסע את יריביו ולהרים משאות כבדים.
ג'קי משתמש בכוח הדארקנס כדי ליצור לעצמו שריון גוף מיסטי.
כשהוא עוטה את השריון הוא חסין בפני כדורים, טילי טנקים ומטעני חבלה.
השריון מעניק לו כוחות על, סיבולת ומהירות גבוהים.
ג'קי יכול גם ליצור זוג כנפיים מתוך השריון, שמעניקות לו יכולת תעופה אל מחוץ לאטמוספירת כדור הארץ.
לג'קי יכולות ריפוי מדהימים והתחדשות עצמית.
הוא מסוגל להחלים כמעט מיידית מפציעות ירי (גם לראש וללב), משריפה, מעריפת ראש, ומפיצוץ חומר נפץ המחובר לגופו.
כמו כן, הוא מסוגל להעביר את כוחותיו לאחרים, כמו למשל במקרה שעזר לרפא לקות שמיעה.
כוח הדארקנס מוגבל - הוא אינו פועל באור חזק, וגורם לכל מה שייצר להתפורר לאבק.
לג'קי גם יכולת חיזוי מוגבלת, והוא מסוגל לנבא כיצד ומתי אדם ימות.
לאחרונה, ג'קי מסוגל ליצור מתוך גופו חומרים שאינם קשורים לכוח האופל, כמו מים והסם הידוע כ"נייטפול" ("רדת הלילה"), וכן יצירת חיים בדמותה של אל, המאהבת שלו.
הוא היה מסוגל ליצור דברים אלו דרך אימונים ובהדרכתו של פרופסור קירשנר.
בזמן זה, ג'קי הפך לברון סמים, וכוחותיו התפתחו מיצורי אופל דמויי גובלינים לצורות עצומות ממדים ומאיימות יותר.
המבוך שבו הוא חי היה אף הוא יציר הדארקנס, ומשתנה כראות עיניו.
מקום זה מאפשר לג'קי לנוע במרחבי החלל והזמן ולהגיע למחוז חפצו במהירות רבה.
נוסף ליכולות הדמוניות, יכולותיו הפיזיות והמנטליות של ג'קי הן בשיא כושרן.
כושר הלחימה שלו מקביל לזה של באטמן, והוא צלף מיומן באקדחי 9 מ"מ פרבלום - כולם תוצאה מאימוניו כמתנקש.
Coming of Age (אוסף בן 176 עמודים המלקט את חוברות מספר 1-6 ואת המבוא, 1998, )
Ultimate Collection (אוסף בן 352 עמודים המלקט את חוברות מספר 1-6 ו-40, וכן כרך שני שכולל את חוברות 1-6, 2007, )
Flesh and Blood (אוסף בן 464 עמודים המלקט את חוברות מספר 26-39, אוקטובר 2005, )
Origins Volume 1 (אוסף בן 176 עמודים המלקט את חוברות מספר 1/2-6, )
Origins Volume 2 (אוסף בן 176 עמודים המלקט את חוברות מספר 7-10, Witchblade #18-19, )
Resurrection (אוסף בן 176 עמודים המלקט את חוברת מספר 40 מכרך ראשון, וחוברות מספר 1-6 מכרך שני, 2004, )
Demon Inside (אוסף בן 272 עמודים המלקט את חוברות מספר 7-16 ואת Darkness: Wanted Dead, ינואר 2007, )
Depths Of Hell (אוסף בן 224 עמודים המלקט את חוברות מספר 17-24, ספטמבר 2007, )
Unholy Union (קרוסאובר של דארקנס וויצ'בלייד עם מארוול קומיקס, הכולל את הענק הירוק, גוסט ריידר, ודוקטור סטריינג') First Born Prelude
First Born (אוסף בן 160 עמודים המלקט את חוברות 0-3 של First Born, )
Accursed: Volume 1 (אוסף בן 160 עמודים המלקט את חוברות מספר 1-6, ספטמבר 2008, )
Accursed: Volume 2 (אוסף בן 140 עמודים המלקט את חוברות מספר 7-11, אוקטובר 2009, )
Accursed: Volume 5 (אוסף בן 160 עמודים המלקט את חוברות מספר 85-89, נובמבר 2011, )
דארשן או דרשאנה (סנסקריט दर्शन) הוא מונח בסנסקריט שפירושו "לראות" (בכוונה של מצב בו פוגשים ורואים), לחזות או מבט חטוף.
לרוב משתמשים במונח על מנת לתאר מצב בו רואים אדם קדוש.
אדם יכול "לקבל דארשן" של דמות אלוהית במקדש, או על ידי אדם רוחני, כדוגמת גורו.
ישנה הקבלה מסוימת למונח היהודי של עלייה לרגל וקבלת ברכה מצדיק, אולם המונח דארשן לאו דווקא מתייחס לשיחה או מפגש שהוא יותר ממבט.
עבור המורה הרוחנית מאטה אמריטננדמאיי הדארשן הפך לחיבוק, וכל מי שמגיע לראותה זוכה לחיבוק אוהב.
עד היום היא חיבקה מעל ל-26 מיליון איש.
דארשן מפורסם נוסף הוא של הגורו סאי באבא, שבו הוא מתהלך סביב מאמיניו ומתבונן בהם חזרה.
דארקסייד הוא דמות בדיונית של נבל-על המופיעה בחוברות הקומיקס האלים החדשים ביקום DC קומיקס.
הדמות הופיעה לראשונה בחוברת Superman's Pal Jimmy Olsen #134 מנובמבר 1970, והיא נוצרה על ידי ג'ק קירבי.
דארקסייד הוא אחת מהדמויות החזקות והרעות ביותר ביקום DC.
מאז הופעתו לראשונה בתור הארד של הקומיקס, הוא הופיע במעל לארבעה עשורים של פרסומי החברה.
הוא משמש כיריבם המושבע של סופרמן ושל ליגת הצדק.
דמותו של דארקסייד מדורגת במקום השישי ברשימת מאה נבלי-העל הגדולים של כל הזמנים, לפי אתר IGN, ובמקום ה-23 ברשימת מאה הנבלים הגדולים בכל הזמנים לפי מגזין Wizard.
את דמותו בסדרת האנימציה "חברי-על" דיבב פרנק ולקר, את דמותו בסדרות האנימציה "סופרמן: סדרת האנימציה" וליגת הצדק/ליגת הצדק ללא גבולות" דיבב מייקל איירונסייד, ומייקל לאון-וולי דיבב את הדמות בסדרת האנימציה "באטמן: האמיצים והנועזים".
הוא מופיע ללא קול כמתכנן מזימות בסדרת הלייב אקשן "סמולוויל" ובסדרת האנימציה "ליגת הצדק - הדור הבא", וכנבל הראשי בסרטי האנימציה "סופרמן/באטמן: אפוקליפסה" , "ליגת הצדק: מלחמה" וב"לגו ליגת הצדק נגד ליגת ביזארו", ודובב בידי אנדרה ברואר, סטיבן בלום וטוני טוד בהתאמה.
הוא גולם על ידי ריי פורטר בטכנולוגיית לכידת תנועה, בסרט הקולנוע ליגת הצדק: גרסת סניידר ומשמש כנבל ראשי.
דארקסייד הוא האלטר-אגו של הנסיך אוקסאס, בנם של המלך יוגה חאן והמלכה הגרה, שליטי כוכב הלכת החוצני אפוקוליפס.
הוא זמם להשתלט על אפוקוליפס, וכאשר אחיו דראקס ניסה לטעון את כוח האומגה האגדי, אוקסאס הרג אותו והשתלט על הכוח.
כוח האומגה הפך אותו ליצור דמוי אבן והעניק לו כוחות-על עוצמתיים.
הוא התאהב במדענית סולי ולהם נולד בן בשם קאליבאק.
סולי הורעלה בידי מתנקש בשם דסאאד בשליחות הגרה.
אוקסאס נעשה אכזרי, ולאחר שאולץ להתחתן עם תושבת אפוקוליפס טיגרה, הורה לה להרוג את בנם, הפך את דסאד למשרתו והורה לו להתנקש בחיי הגרה.
דארקסייד השתלט על אפוקוליפס, ובין היתר פלש לאי האמזונות תמיסקירה ונלחם בוונדר וומן.
ברשותו של דארקסייד צבא חיילים הקרואים "פראדמונים" (בתרגום חופשי: "קרובים לשדים"), המשתמשים בטכנולוגיה אפוקליפטית מתקדמת וב"קופסאות אם" המוציאות פורטלים בשם "צינורות בום".
מטרתו של דארקסייד היא חיסול הרצון החופשי ביקום ולעצב אותו מחדש בדמותו שלו.
לשם כך הוא רוצה לפענח את משוואת האנטי-חיים המסתורית, המעניקה למשתמש בה את היכולת לשלוט על מחשבותיהם ורגשותיהם של החיים ביקום.
הוא בעל עניין בכדור הארץ, וזאת במחשבה כי הפתרון לפתירת המשוואה חבוי במוחם של בני-האדם.
לדארקסייד קבוצת חסידים הנאמנים לו, והם "האליטה" שלו - דסאאד, קאליבאק, סטפנוולף, גלוריוס גודפרי, דווילאנס, דוקטור בדלאם, גראני גודנס, מנטיס, מורטאלה, קנטו, גרייס המופלאה, ברולה, טיטאן וורימן ונדבאר.
פרט להם הוא מפעיל את כנופיית אינטרגנג בהנהגת ברונו מנהיים, המשתמשת בטכנולוגיה אפוקליפטית בתמורה לעזרה בפתרון משוואת האנטי-חיים.
במהלך אירועי "המשבר האחרון", דארקסייד נהרג בידי בנו אוריון אך נולד מחדש.
הוא פותר את משוואת האנטי-חיים, נלחם ברוב גיבורי יקום DC ומשתלט על גופו של הבלש דן טורפין.
הוא נלחם בבאטמן, שירה בו קליע רדיואקטיבי שפצע אותו באופן אנוש.
לאחר שהרג לכאורה את באטמן, דארקסייד נהרג בכוחותיהם המשולבים של סופרמן, וונדר וומן והפלאשים בארי אלן ו-וולי וסט.
לאחר האתחול המחודש של יקום DC, דארקסייד מופיע כאויבם הראשון של ליגת הצדק ומוביל להקמתם כקבוצה.
בגרסה זו סיפור מקורו שונה - אוקסאס היה איכר עני מעולם לא מוכר, אשר מאס בשליטי עולמו ותמרן אותם למלחמה.
כאשר הם נחלשו, אוקסאס הרג אותם, השתלט על כוחם, הרס את עולמו ויצר את אפוקוליפס.
כאשר יצא למלחמה נגד האנטי-מוניטור, זה האחרון מיזג את הפלאש בארי אלן עם הרוכב השחור ועם משוואת האנטי-חיים, והם רצו דרך גופו של דארקסייד וגרמו למותו.
בתו הבוגדנית גרייל, אשר הובילה למותו מלכתחילה, הולידה את דארקסייד מחדש בתוך גופו של תינוקה של סופרוומן מארץ-3, והחליטה לגדל אותו באהבה כמו אם.
דארקו טאסבסקי (נולד ב-20 במאי 1984 בסקופיה) הוא כדורגלן עבר מקדוני ששיחק בעמדת הקשר ההתקפי.
טאסבסקי התחיל את הקריירה שלו בסמנטארניסה 55, ובעונתו הראשונה זכה בגביע.
לאחר עונה אחת עבר לוארדאר סקופיה, המועדון הגדול ביותר במקדוניה הצפונית.
לאחר שנתיים עבר למטאלור זאפוריז'יה האוקראינית.
בשנת 2007 חתם בלבסקי סופיה הבולגרית.
טאסבסקי הבקיע את שערו הראשון בבולגריה במשחק נגד ליטקס לובץ' ב-27 בספטמבר 2008. ב-17 במאי 2009 הבקיע טאסבסקי את השער המהיר של העונה בבולגריה לאחר 44 שניות, במשחק שהסתיים ב-0-5 לטובת לבסקי.
באותה עונה זכה טאסבסקי עם לבסקי באליפות בולגריה.
בעונת השתתף עם לבסקי בליגת האירופית.
לבסקי הודחה בשלב הבתים כאשר סיימה עם 3 נקודות שהושגו בניצחון 0-1 על לאציו במחזור האחרון.
בקיץ 2012 הגיע טאסבסקי לישראל וחתם בעירוני קריית שמונה, לקראת השתתפותה במוקדמות ליגת האלופות.
בעונתו הראשונה בקבוצה הבקיע שני שערים בליגת העל ושער אחד בשלב הבתים של הליגה האירופית, והגיע עמה לגמר גביע המדינה.
ב-5 בינואר 2014 חתם טאסבסקי בקבוצה התאילנדית בנגקוק גלאס.
טאסבסקי זומן לראשונה לנבחרת מקדוניה הצפונית בשנת 2005, על ידי המאמן בובאן באבונסקי.
את שערו הראשון בנבחרת כבש בשנת 2012, לאחר שהגיע לישראל, בניצחון 2-3 על נבחרת סלובניה.
דארק ביסט הוא דמות בדיונית של נבל-על מוטאנט המופיעה בחוברות הקומיקס אקס-מן ביקום מארוול קומיקס.
דמותו הופיעה לראשונה בחוברת X-Men: Alpha #1 מפברואר 1995, ונוצרה על ידי הכותב סקוט לובדל והמאייר רוג'ר קרוז.
דארק ביסט הוא האלטר אגו של הנרי פיליפ מק'קוי, מדען מטורף מעידן אפוקליפס שמשמש כגרסה אפלה ומרושעת של חיה, חבר קבוצת האקס-מן.
תחת שירותו של אפוקליפס, דארק ביסט ערך ניסויים אכזריים, אותם המשיך לערוך לאחר שנמלט מהיקום המקביל לתוך יקום מארוול.
היה חבר בקבוצת אקס-מן האפלים של נורמן אוסבורן בזמן עלילת הסיפור "שלטון אפל".
מק'קוי ברח מהרשויות, והתגלה כעומד מאחורי העימות בין צוות ההכחדה של סייקלופס לסוכנות S.H.I.E.L.D, וכי הדביק את סייקלופס, אמה פרוסט, מגנטו, מג'יק וקולוסוס בננו-זקיפים שגרמו לאבדן שליטה בכוחותיהם, ולא כוח הפניקס כמו שחשבו.
כאשר התעמת עם צוות ההכחדה וחיה, מק'קוי חשף כי הוא גוסס מניסוייו הרבים, פוצץ פצצה בכוונה להרוג את שאר המוטאנטים ונהרג.
דארקו פלאניניץ' (בקרואטית: Darko Planinić; נולד ב-22 בנובמבר 1990) הוא כדורסלן קרואטי המשחק בעמדת הסנטר בקבוצת ציבונה זאגרב מליגת העל הקרואטית ובנבחרת קרואטיה.
פלאניניץ' סומן כפוטנציאל עוד בילדותו במשחקי הנוער והוחתם על ידי הקבוצה הבוסנית שירוקי ל-3 עונות.
הוא רשם בממוצע 16 נקודות ב-65 אחוזים מהשדה ו-6 ריבאונדים והיה לכישרון גדול בקרב מגלי כישרונות שחזו לו עתיד מזהיר.
בדצמבר 2012 הוחתם על חוזה ל-3 שנים במכבי תל אביב.
במכבי תל אביב מיעט לקבל דקות כמחליפו של הסנטר שון ג'יימס, ובסיום אותה עונה הושאל לציבונה זאגרב.
בקיץ 2014 הוחלט במכבי תל אביב להתיר את חוזהו לעונה הקרובה, ולאחר מכן חתם בבודוצ'נוסט פודגוריצה.
בקיץ 2015 חתם בקאחה לבורל ויטוריה ל-3 עונות, ולאחר ששוחרר מהקבוצה בקיץ 2016 חתם בגראן קנריה, גם היא מליגת העל הספרדית.
בקיץ 2021 חתם בקבוצת פטקים ספור, מהליגה הטורקית.
דארת' מיל הוא דמות בדיונית המככבת בזיכיון "מלחמת הכוכבים".
בסרטים גולם על ידי ריי פארק.
דארת' מול הופיע בסרטים "מלחמת הכוכבים - פרק 1: אימת הפנטום", "סולו: סיפור מלחמת הכוכבים" וגם בסדרת האנימציה "מלחמת הכוכבים: מלחמת המשובטים" ובסדרת האנימציה "מלחמת הכוכבים:המורדים" ובמשחקי וידאו.
דארת' מול הוא זברק מקורנן, אוחז בחרב אור כפולה וחניכו הראשון של הסית' דארת' סידיוס.
מול הוא הנבל העיקרי בסרט "אימת הפנטום", שם גולם על ידי ריי פארק ודובב על ידי פיטר סרפינוביץ'.
ג'ורג' לוקאס תיאר את דארת' מול כ"דמות מהסיוט הכי גרוע שלך", וראשו של מול תוכנן בהתחלה להיות מעוטר בנוצות כטוטם.
דארת' מול נחטף כעולל על ידי דארת' סידיוס, שהחדיר למוחו את תורת הסית' ואימן אותו להתעלם מרגשותיו.
בהופעתו הראשונה בסרט "מלחמת הכוכבים - פרק 1: אימת הפנטום", צווה דארת' מול על ידי דארת' סידיוס ללכוד את המלכה פאדמה אמידאלה.
על טטואין, מול נתקל בקווי-גון ג'ין ליד ספינת החלל המלכותית.
בעוד פאדמה ואנקין סקייווקר נמלטים לחללית, קווי-גון נכנס לדו-קרב חרבות אור עם מול, אך לבסוף מאסטר הג'דיי מצליח לברוח.
בסצנת השיא של הסרט, מול נלחם לבדו על כוכב הלכת נאבו בקווי-גון והפדוואן שלו, אובי ואן קנובי.
אחרי קרב קצר עם השניים, מול נלחם בקווי-גון כשאובי-ואן מופרד מהשניים באמצעות שערי לייזר.
בסופו של דבר, מול גובר על קווי-גון ודוקר אותו בבטנו מול עיניו של אובי-ואן, המסתער על מול לאחר ששערי הלייזר נפתחו.
אובי-ואן מצליח לחתוך את אחד מלהבי האור של מול, שמפיל את חרב האור של אובי-ואן לתהום בגובה 600 מטר, ואז את אובי-ואן עצמו.
אובי-ואן נאחז בבליטה בתהום, אך משתמש בכוח כדי לזנק מהתהום.
אובי-ואן לוקח את חרבו של קווי-גון, משסף את מול לשני חלקים והלה נופל אל התהום.
בסצנת הסיום של הסרט "סולו: סיפור מלחמת הכוכבים" מתגלה שדארת' מול הוא העומד בראש סינדיקט של חמישה ארגוני פשיעה לפחות בגלקסיה (כולל הארגון של ג'אבה דה האט).
גיבורת הסרט קירה בוחרת להישאר בצד הפושע וחוברת אליו ומכך נוצרת ציפייה שנכון לו תפקיד מרכזי בסרטים שבהמשך.
הופעתו של דארת' מול בסרט "סולו" מתרחשת לאחר עלילת הסרט "אימת הפנטום" שבה כאמור הוא נחתך לשניים ולכאורה מת.
ההסבר לחזרתו לחיים ניתן בסדרות הטלוויזיה שבאנימציה הנלוות לסרטים המרכזיים ובכך בעצם לראשונה משמשת סצנה מסדרות הטלוויזיה (ובפרט אלו שבאנימציה) כדי להסביר את העלילה הראשית.
דארת' סידיוס החל לאמן את דארת' מול הקטן כבר בשנת 52 BBY בעת שהוא עצמו היה תלמיד לאדונו, דארת' פלייג'וס.
זו היא נקודה מעניינת כיוון שדארת' פלייג'וס היה בחיים באותה העת ואף צפה במול והתרשם מכישוריו, דבר המהווה הפרה ברורה ובוטה של חוק השניים.
ייתכן שמול אומן בהתחלה כלוחם סית' בלבד, כמו אסאג' וונטרס או סאבאג' אופרס, ככזה שמשתמש בצד האפל אך לא מבינו לעומק.
למעשה, פלייגוס נותר עיוור לתוכניותיו של סידיוס להפיל אותו ולשלוט כאדון הסית' עם מול כחניכו.
דארת' מול בעצמו גם הפר את חוק השניים כשהפך את סבאג' אופרס למתלמד שלו בזמן שדארת' סידיוס ודארת' טיראנוס עדיין חיים.
סדרות אנימציה וטלוויזיה - חזרה לחיים
בסדרת 2008 של הסדרה "מלחמת הכוכבים: מלחמת המשובטים", מקורו של דארת' מול הוא כלוחם משבט "אחי הלילה" על פני דאת'ומיר, המיושב גם על ידי "אחיות הלילה" ובראשן המכשפת "האם טאלזין".
קעקועיו של מול מתבררים כסימן לוחם, ולא כקעקועים מסורתיים של הסית'.
בעונה השלישית, האם טאלזין אף רומזת לסאבאג' אופרס כי היא מצאה את אחיו האובד.
בעונה הרביעית, דארת' מול עצמו חוזר לחיים.
לאחר ששרד את ביתורו, מול נזרק לכוכב המרוחק "לות'ו מינור", שם הפך לקיבורג שחציו התחתון דמוי עכביש.
מוחו של מול שקע בטירוף מלנכולי במשך עשור, עד שנמצא על ידי סאבאג' אופרס.
נוכחותו של אחיו הקטן גורמת למול לזכור את מותו, ובעקבות טבח "אחיות הלילה" על ידי צבא הבדלנים מול עובר טיהור טירוף וזוכה לרגליים קיברנטיות.
מול לומד על המשובטים, ובעזרת סאבאג' הוא מכין מלכודת נקמה לאובי-ואן קנובי במסווה של תקיפת כפר.
במפתיע, אסאג' וונטרס מגיעה ומסכלת את תוכניתו של מול.
אובי-ואן ואסאג' נאבקים בסאבאג' ובמול, שמבינים כי הובסו ובורחים, כשמול מחליט שלא ינסה לנקום אחרי שהבין כי הג'דיי חשו בנוכחתו באמצעות הכוח.
בעונה החמישית, דארת' מול מופיע פעמים רבות.
מול מבהיר לסאבאג' כי הם, כמאסטר וחניך, יהרגו כל מי שיעמוד בדרכם.
מול מנסה לגייס חסידים נוספים, ולשם כך מנסה להסית את הצוות של הונדו אונאקה, שאינו מתרגש מהעניין.
לאחר מכן, מתנהל דו-קרב בין מול לבין אובי-ואן ובין סאבאג' לעדי גליה.
סאבאג' הורג את גליה באמצעות קרניו, ובתגובה אובי-ואן כורת את ידו של סאבאג', וצוות הפיראטים של הונדו - את רגליו הקיברנטיות של מול.
לאחר ששני האחים בורחים באמצעות תרמילי ריחוף, הם נמצאים על ידי משמרת המוות של המנדלוריאנים, ובראשה המפקד טור וויסלה.
כשוויסלה נותן לסאבאג' זרוע חדשה ולמול זוג רגליים חדשות, שני האחים רואים זאת כהזדמנות לנקום באובי-ואן ובמחליף הסית' של מול.
מול וויסלה מגייסים את "השמש השחורה", משפחת הפייק ומועצת ההאט כדי ליצור סינדיקט פלילי בשם הצל הקולקטיבי.
משם, מול מעלה את וויסלה לשלטון, לאחר שהוא שוכר צבא בריונים שנעצרים על ידי משמרת המוות, המוצגים כגיבורים.
כצפוי, וויסלה בגד בהם לאחר שעשו את העבודה המלוכלכת, מול נאסר ומחליט להחליף את וויסלה בֵמנדלוריאני אלמק.
לאחר שהשתחרר בקלות, מול איתגר את וויסלה לקרב שהמנצח בו זוכה בשליטה במשמרת המוות ובכוכב מאנדלור.
מול הורג את וויסלה, זוכה בנאמנותם של חברי משמרת המוות, וצופה בדוכסית סאטין קרייז משתחררת ממאסרה, המנסה ליצור קשר עם מועצת הג'דיי כדי להביא תגבור למאנדלור.
ברגע שאובי-ואן מגיע, דארת' מול לוכד אותו והורג את סאטין כדי לענות את הג'דיי, הנשלח לתא מעצר.
בעוד קנובי שוחרר על ידי מורדי "ינשוף הלילה", מול מרגיש בנוכחתו של דארת' סידיוס.
כשמול וסאבאג' נפגשים עם סידיוס, סידיוס מופתע מהישרדות חניכו אך מכריז עליו כאויב.
סידיוס משתמש בבכוח כדי לענות את שני האחים, ששולפים את חרבות האור שלהם.
בתגובה, סידיוס שולף שתי חרבות אור, והורג במהירות את סאבאג'.
סידיוס מזכיר למול את שלטון השניים ואת העובדה שהוא הוחלף, מה שגורם למול לשלוף את חרב האור שלו ולתקוף את סידיוס.
סידיוס הכה את מול באמצעות הכוח, ומתעלם מתחנוניו של מול לרחמים כדי לירות זרמים רציפים של ברקי סית' בחניכו הישן אך מבטיח כי ישאירו בחיים כיוון שיש לו עדיין "שימושים רבים" עבור סידיוס.
על פי הקומיקס "דארת' מול: בן דאת'ומיר", שימושו של מול עבור סידיוס הייתה במשיכת האם טאלזין, שבה ראה סידיוס אויב מסוכן, ממחבואה, וחיסולה אחת ולתמיד.
מול בורח משביו ואוסף את תומכיו המנדאלוריים והאחרים לקרב מול הסית', אך כוחותיו מובסים.
דוקו מורעל על ידי רוחה של האם טאלזין (שקיימת העיקר כרוח, ולא כיצור גשמי) אך סידיוס מוציא אותה וכך חושף אותה לקרב.
בעוד האם טאלזין מגנה על בנה מכוחות הסית', מגיעה הגנרל גריווס ומסל אותה באמצעות שתי חרבות האור שלו.
סידיוס טוען לגבי מול ש"אין לו עתיד" ועוזב אותו לנפשו.
מול מבוגר יותר מופיע בעונה השנייה של הסדרה "מלחמת הכוכבים: המורדים", כאשר הוא נרדף בידי חוקר שנקרא "האח השמיני".
הוא ננטש בכוכב הסית' העתיק מלאקור, אך הוא התגלה בידי עזרא בריג'ר בחורבות מקדש הסית' שהיה שם.
הוא הציג את עצמו "כמאסטר ותיק" שרוצה לנקום בדארת' סידיוס על כך שפעל נגדו ומשפחתו, ואף הוביל את עזרא עמו לתוך מקדש הסית' העתיק, ששם הם גילו הולוקרון, שבו מול טוען כי הוא מכיל את הידע שהם צריכים להשמדת הסית'.
לאחר שהשניים לקחו את ההולקרון ובכך גם רכש את אמונו של עזרא, הם מוצאים את המאסטר של עזרא, קיינן ג'ארוס והג'דיית לשעבר אסוקה טאנו בזמן שהם עסוקים בקרב מול האח השמיני, וגם האח החמישי והאחות השביעית, ששניהם רודפים אחר המורדים במשך זמן רב.
מול מצטרף לקרב מול החוקרים וחושף לייטסייבר חדש שמוסווה על ידי מקל הליכה.
לאחר שהחוקרים נסוגו מהקרב, מול משכנע את הג'דיי שכדאי לבטוח בו, מאחר שיש להם יריבות משותפת עם הסית', כאשר הוא אומר כי אינו יכול להביס את דארת' ויידר בעצמו.
כאשר הם עובדים יחד, מול והג'דיי עולים לחלק העליון של המקדש ומביסים בהצלחה את החוקרים, כאשר שניים מהם חוסלו בידי מול והשלישי מת במהלך הבריחה שלו.
אך מול מגלה את מניעיו האמיתיים כאשר הוא רוצה לקחת את עזרא תחת חסותו כשוליה שלו, כאשר הוא רימה כבר את עזרא בלהפעיל את המקדש, שזה למעשה תחנת קרב של הסית'.
לאחר שעיוור את קיינן, מול נלחם לפרק זמן קצר מול אסוקה ואז נלחם מול קיינן שוב, אך מוצא את עצמו נופל מהמקדש בידי הג'דיי הנכה.
אך, הוא ברח ממלאקור באחד מחלליות הקרב של החוקרים אחרי שהמקדש הושמד.
בעונה השלישית, מול ממשיך לנסות ולפתות את עזרא אל הצד האפל, ללא הצלחה יתרה.
במדיטציה משותפת שהם עורכים, שני הולוקרונים, אחד ג'די ואחד סית' מתחברים ומול ממלמל לעצמו "הוא חי".
לאחר מכן אנו מבינים כי הוא למעשה חיפש מידע אודות אובי ואן קנובי, יריבו השנוא משכבר הימים.
לקראת סיום העונה הוא מגיע לטטואין ומוצא את ובי ואן כשהוא מתחקה אחר עזרא שהגיע אליו.
אובי ואן אינו שש לקרב אך כאשר מול מדבר אליו ומגלה שלמעשה המטרה בשהותו של אובי ואן על טטואין היא להגן על מישהו, (לוק) הוא נכנס לקרב.
אובי ואן מנצח ופוצע את מול פצעי מוות.
במילותיו האחרונות מול מבקש לדעת האם הילד עליו אובי ואן מגן הוא "הנבחר" ואובי ואן משיב שכן.
מול מוצא בעובדה זו נחמה אומר כי ינקום את נקמתם בסית' ומת לאחר מכן.
נקודה זו מעניינת כיוון ששנאתו של מול לסית' גברה על זו לאובי ואן וראה ביניהם שותפות גורל כסובלים מנחת זרועם של הסית'.
כך מול מאופיין למעשה כדמות טראגית יותר מאשר רשע מוחלט.
תהיה נוספת העולה מהשיחה היא דמותו של "הנבחר".
אנאקין סקיווקר נחשב לנבחר אשר ישמיד את הסית' וכך אכן אירע ב"שובו של הג'דיי" אך אובי ואן מעיד על לוק סקייווקר כנבחר, ייתכן שבנקודה זאת אובי ואן האמין שאנאקין מעבר לגאולה ולעולם לא יחזור אל צידו המואר של הכוח, ולפיכך תלה את תקוותיו בהגשמת הנבואה בבנו לוק.
דארת' מול הופיע בחלק גדול ממשחקי זיכיון מלחמת הכוכבים, ומשחק בולט הוא המשחק "Tony Hawk's Pro Skater 3" שאינו קשור למלחמת הכוכבים (אף על פי שבמשחק הבא, "Tony Hawk's Pro Skater 4", מופיע צייד הראשים ג'נגו פט).
דארת' מול הופיע בחלק ממשחקי "לגו מלחמת הכוכבים", והופיע כחזיר רשע במשחק הסמארטפון "Angry Birds Star Wars II".
כמו כן הוא הופיע בסדרת משחקי "Star Wars: Battlefront".
דארת' מול אומן בחרב-אור על ידי דארת' סידיוס, ונלחם לפי רגשותיו ההפכפכים וטבעו האפל.
עם זאת, מול הקדיש את לימודיו ללימוד צורה VII להשגת ניצחון מוחלט, ולא במסורת ה"דאן מוך" הנעזרת בהתגרויות ובלוחמה פסיכולוגית.
עם זאת, לאחר שנולד מחדש בדאת'ומיר, מול נעזר בדאן מוך בקרב הגומלין שלו נגד אובי-ואן קנובי.
מול עבר הכשרה בצורה VI ובלחימה עם זוג חרבות אור, והוכיח מהירות שהפתיעה את דארת' פלאג'יוס בכבודו ובעצמו.
כאשר הוא נלחם, מול מאריך את חרב-האור שלו לשני להבים, וכך מכפיל את יכולותיו הקטלניות, היות שהוא מיומן גם בלחימה עם חרב אור כפולה.
מול בנה את הנשק בעצמו, תוך שימוש בתוכניות עתיקות המאוחסנות בהולוקורנים של הסית'.
חרב האור הכפולה מבוססת על הנשק של דארת' זאנה, שפותח בעצמו על ידי אקסר קון.
סביר להניח כי בחירה זאת הגיעה מנשק תרבותי של הזברק, הזאבוקה.
בניגוד לשיטות הסיף המסורתיות, מול משלב יכולות גבוהות של אמנויות לחימה, מה שהופך אותו לכמעט בלתי ניתן לעצירה.
דארת' מול היה מהסייפים הבודדים שהחזיקו מעמד בדו-קרב נגד דארת' סידיוס יותר מכמה שניות.
בנוסף, מול הוכיח ידע בלחימה עם דארקסייבר.
מול מוצג כאמן שימוש בכוח, ובעל יכולת טלקינזיס וחניקת כוח.
מול הפגין התנגדות לברקי כוח והוצג כחסין לקריאת מחשבות, יכולת ששופרה לאחר ששופר קיברנטית.
הוא השתמש בצעקת כוח בקרב נגד אסאג' וונטרס ואובי-ואן, ואף חנק נופל בלי לראות אותו וסובב את ראשו ב-180 מעלות.
באמצעות אישיותו המאיימת ושליטתו בכוח, הוא אילץ שומר מכרה לבצע פיגוע התאבדות.
לפי מאסטר הג'דיי סאלמארה, שנאתו לאובי-ואן היא הדבר שהחזיק את מול בחיים לאחר שגופו נחצה לשניים.
מול השתמש בכוח כדי למשוך מעבורות במשקל כמה טונות, גם במצב של דיכאון וייאוש עמוק.
מול הוא אמן לחימה פיזית ברמה גבוהה, ומשתמש באמנויות לחימה בקרב.
מול הוא בעל כישרון אקרובטי, והוכח גם כזריז וגמיש מאוד.
אף אחת מיכולות הלחימה של מול לא מבוססות על חיזוק מהכוח, וכולן שופרו לאחר ששופר קיברנטית.
מול מסוגל לעמוד בכמויות עצומות של כאב פיזי, ועל אף שהוא מעדיף להשתמש בחרבות אור, הוא מיומן בשימוש בבלאסטר ובלאנוארוק - מעין גרזן ארוך.
למול כישרון מכני, ובנה אופני מהירות ומספר דרואידים - בין היתר, הוא מיזג דרואיד פרוטוקול ודרואיד קרב כדי לשמור על ספינתו.
דארת' מול הוכח כדמות פופולרית.
מאז שחרור הסרט "אימת הפנטום", והובלט על אריזות קידום המכירות לגרסת התלת-מימד של הסרט.
בובות פעולה של מול נפוצות בליין מלחמת הכוכבים של חברת הסברו, וכמה מחוות לחרב האור הכפולה של מול מופיעות בתרבות הפופולרית, ודוגמאות לכך הן Treehouse of Horror x של "משפחת סימפסון", ונשק דומה במשחק הווידאו "Ratchet & Clank".
פארודיה על הדמות עצמה הופיעה בפרק של "פיוצ'רמה".
אלוף ה-WWE דאסטין ראנלס החליף את איפורו לדוגמה לזה של דארת' מול, ומתאבק ה-WCW לשעבר אדולפו טאלפיה החליף את מסכת הגולגולת שלו למסכה הדומה לפניו של מול.
דארק הוא אי באזור אלף האיים התחתון (המזרחי), ליד מפרץ צ'יפאווה (Chippewa Bay).
אי זה הוא חלק מהעיר המונד (Hammond), במחוז לורנס סנט, בניו יורק.
מקור שם האי הוא בטירה שנקראה באותו זמן "הטירה האפלה" ("Dark Castle").
מאז שונה שמה ל"טירת זינגר" ("Singer Castle").
האי עצמו נמצא כמה מטרים בודדים מדרום לגבול קנדה-ארצות הברית, ומשתרע לאורך נהר.
צידו הדרומי של האי מרוחק כמאה מטרים בלבד מערוץ הובלה של ספינות, ועל כן ספינות משא עוברות לעיתים קרובות בסמוך אליו.
ערוץ הנחל עמוק מצדו האחד ורדוד מצדו השני ולכן מתאים לדיג.
רוב העבודה האדריכלית באי מיוחסת לאדריכל האמריקאי הידוע ארנסט פלאג (Ernest Flagg).
לקוחו, בבנייה באי, היה פרדריק גילברט בורן, נשיא חברת זינגר, יצרנית מכונות התפירה.
בתו, מרג'ורי בורן תייר, הרחיבה את הבנייה בשנת 1928.
טירת האי הייתה האחרונה מבין רצף טירות שנבנו באלף האיים תוך זמן קצר בין השנים 1888–1905. האדריכל תכנן את הטירה בשנת 1903, כדוגמת הטירה בוודסטוק (אנגליה) שתוארה ברומן של סר וולטר סקוט.
בשנת 1919, עם מותו של פרדריק בורן, ירשה בתו את הבעלות על הנכס.
במותה, נרכשו האי והמבנים שעליו על ידי מסדר "האחים הנוצרים" הקתולי.
לאחר שימוש מועט באי, מכרו "האחים הנוצרים", בשנת 1965 את האי בסכום של כ-30,000 דולר לארגון צדקה בעל אופי דתי נוצרי: "האיגוד האוונגליסטי הרולד מרטין".
פטור ממס, שהיה קודם רכישת האי, היה במחלוקת, לאחר אכלוסו על ידי הבעלים החדשים.
בעלי האיים ששכנו באזור טענו כי ד"ר הרולד מרטין, מנהל ארגון הצדקה, עשה באי הפטור ממס שימוש פרטי כארמון קיץ.
מרטין ניצח בבית המשפט, לאחר שטען כי הוא ואשתו, אלואיז, הציעו שירותי דת באי בכל יום ראשון בבוקר.
שמועות רבות על תפקודו האמיתי של האי עקב שמו החדש, הבלאי ההדרגתי של המבנים וסיפורים על מבוך מורכב של מעברים סודיים אפלוליים כולל צינוק, הגדילו את המיסטיקה הרומנטית של האי.
בשנות ה-80, ותחילת שנות ה-90 של המאה העשרים, האי היה רשום למכירה.
פרסומות הופיעו במגזיני נדל"ן, בדבר אי פרטי ומיוחד, אך הנכס לא נמכר עד לשנת 2001, על ידי האיגוד "דארק איילנד טורס", מיזם של איש העסקים הגרמני פרהאד ולדי ושני שותפים עסקיים אמריקאים.
האיגוד התחייב לקמפיין נרחב למען שיקום האי, והכשרתו לפתיחת סיורי מבקרים.
הסיורים החלו בשנת 2003. למרות הפסדים לאורך השנים, רוב ריהוט הבית של הטירה נשמר כמקור, בניגוד לאיים סמוכים בהם הריהוט היה בשימוש, ואף נהרס.
בשנת 2008, האי נרשם למכירה בתיווך הנדל"ן הבינלאומי "Sothebys" בעבור $24,500,000.
הטירה הופיעה בסרט "The Skulls", בפרק בסדרת הטלוויזיה "The Great Escape" והוקלט בתוכה חלק מהאלבום "Lost Channels" של להקת הפולק רוק Great Lake Swimmers.
דארת' פלייגיוס ("החכם") הוא אדון סית' ביקום מלחמת הכוכבים, מורהו של דארת' סידיוס.
על פלייגיוס נאמר כי היה חזק במיוחד עם הכוח, ואף הצליח ליצור חיים ולרמות את המוות עצמו.
הוא נבגד ונרצח בשנתו על ידי תלמידו סידיוס.
על פי הידוע על אודותיו, חייזר אחד מגזע הבית' (אחדים מהם נראו מנגנים במסבאה במוס אייסלי בפרק 4) בשם ראגס נום פנה אל אישה אחת מגזע המון (MUUN) על מנת ליצור צאצא משותף אשר יהיה חזק מאוד עם הכוח.
אותו נום אשר בו בזמן היה בסתר אדון אפל של הסית' דארת' טנברוס, הצליח ליצור את אותו צאצא ומאוחר יותר לקח אותו כשולייתו וקרא שמו דארת' פלייגיוס.
כאשר פלייגיוס התחזק והבחין בנער הכשרוני שיב פלפטין, חשק בו כתלמידו והחליט להיפטר ממורהו.
כאשר מורו נהרג, הוא הצליח לקחת מפלייגיוס את היכולת לחזות את העתיד, מה שמנע מפלייגיוס לצפות את בגידת תלמידו.
בתקופה הזו, פלייגיוס עמל רבות על השגת היכולת ליצור חיים מהמידי- כלוריאנים, בין היתר על מנת לרמות את המוות ולהשיג לו חיי נצח.
ישנן טענות הסוברות כי אחת התוצאות של ניסויים אלו הייתה אנקין סקייווקר עצמו, שכן נמדדה בו כמות מידי כלוריאנים חסרת תקדים שעלתה על כל דבר שנראה קודם לכן.
כמו כן נטען כי לא היה לו אב וכי הוא נולד ישירות מהכוח.
תוכניותיו של פלייגיוס כללו את השתלטותו של תלמידו סידיוס על הסנאט הגלקטי, כשהוא עצמו ייבחר לסגן נשיא וביחד הם ישלטו על הגלקסיה.
תוכניות אלו לא התממשו בסופו של דבר, מאחר שהוא נרצח בידי תלמידו.
בציבור הרחב, פלייגיוס היה ידוע כהגו דמאסק (Hego Damask), ראש קבוצת הבנקאים הגלקטית.
כל הנהגת קבוצת הבנקאים הגלקטית הייתה מגזעו של פלייגיוס, המונים (MUUNS).
כמו כן דמות מגזעו של פלייגיוס הופיעה לזמן קצר במתקפת המשובטים כשחתמו אמנה עם הרוזן דוקו, וכמו כן בנקמת הסית', כאשר כל מנהיגי הבדלנים נהרגו בידי דארת' ויידר.
פלייגיוס התמקד בעיקר בעסקיו, בזמן שתלמידו התמקד בפוליטיקה.
בעוד פלייגיוס עסוק במגזר העסקי, תלמידו הצליח להניע את פדרציית הסחר וניוט גאנריי בראשה להטיל מצור על כוכב הלכת נאבו.
בהוראתו של סידיוס, שהוא למעשה סנאטור פלפטין, החלה פלישה מסיבית של דרואידי קרב לכוכב הלכת.
מלכת הכוכב פאדמה אמידאלה, חולצה ממנו בידי הג'די ופנתה לסנאט הגלקטי.
כשהבינה שהסנאט לא יפעל לטובתה, תחת שכנועיו של פלפטין, החליטה להגיש הצעת אי- אמון בנשיא וולורום.
פלפטין היה בין הסנאטורים שנבחרו להתמודד על התפקיד.
במהלך האירועים, פלפטין זכה בהצבעה, בזכות הרטוריקה המצוינת שלו וגם עקב העובדה כי הוא עצמו מהכוכב נאבו.
עד לכל מה שאירע, פלייגיוס חש כי תוכניותיו להשתלטות על הגלקסיה והשמדת הג'די קרובות למימוש.
הוא החליט לחגוג את המאורע עם תלמידו דארת' סידיוס.
הם שתו משקאות אלכוהוליים ופלייגיוס שוכנע לשתות יתר על המידה בידי תלמידו.
פלייגיוס, שהיה פרנואיד קיצוני, בעל חרדה תמידית לניסיונות התנקשות, לא הלך לישון כבר כמה שנים טובות, אך עקב כמויות האלכוהול ששתה לא היה יכול להתנגד יותר ונרדם.
תלמידו ניצל את הרגע (מה שהוכיח את הפראנויה של פלייגיוס כנכונה), קרב את מיטת מורו, תקף אותו בזרם ברקי כוח והרג אותו בשנתו תוך כדי עינויים קשים.
כך מת דארת' פלייגיוס החכם ונפתחה בפני תלמידו האפשרות לשלוט לבד בגלקסיה.
במהלך אירועי "נקמת הסית'", כאשר פלפטין ואנאקין נמצאים באופרה, פלפטין מספר לאנקין את סיפורו של דארת' פלייגוס וקורא למותו "אירוני".
סצנה זו בסרט הפכה לתופעת אינטרנט מפורסמת בקרב מעריצי מלחמת הכוכבים.
דארק-רום רקורדס היא חברת תקליטים, שהוקמה על ידי אינטרסקופ רקורדס בשנת 2014. דרך חברת התקליטים הזו יצאו בעיקר אלבומים ושירים בסגנון הפופ, אלקטרופופ וכדומה.
בין האמנים הנוספים אשר חתומים בחברת התקליטים ניתן למנות את אלק בנג'מין, אשר ידוע בזכות להיטו "Let Me Down Slowly", בו משתתפת הזמרת-יוצרת אלסיה קארה.
דארק אנ סטורמי הוא קוקטייל המוכר רשמית על ידי איגוד הברמנים הבינלאומי.
מורכב מג'ינג'ר ביר ורום שחור, במקור של מותג Gosling's.
לעיתים מוספים לו מעט סירופ סוכר או מיץ ליים.
הקוקטייל נרשם כסימן מסחרי ב-1991, אך לטענת הרומשים הוא הומצא לאחר מלחמת העולם הראשונה בברמודה.
רושמי הסימן הם חברת Gosling Brothers , חברת משקאות חריפים ברמודית.
במקור, הקוטייל היה חייב להכיל ג'ינג'ר ביר בריט (Barritt's) ורום שחור של מותג גורסלינג, אך בהמשך (לאחר פירוק שיתוף הפעולה), חברת גרוסלינג החלה לייצר ג'ינג'ר ביר משלהם.
השם המקורי שרשמה חברת גרוסלינג הוא Dark n' Stormy (עם גרש בודד).
השם שמופיע באיגוד הברמנים הבינלאומי הוא Dark 'n' Stormy (עם שני גרשים).
חברת גרוסלינג משתמשת בזכויות על השם המסחרי על מנת למנוע שימוש ברום של מותג אחר לצורך הכנת הקוקטייל.
לכן ברים מסוימים מגישים את הקוקטייל תחת שמות אחרים.
הקוקטייל דומה מאוד למוסקו מיול ולמעשה נבדל ממנו ברכיב אחד: וודקה במקום רום שחור.
קיימת וריאציה בה מוספים גם סיידר תפוחים.
לקוקטייל הזה קוראים לעיתים קוראים דארק אנ סטורמי סיידר.
דארק שרה היא להקת מטאל סימפוני, מטאל גותי ומטאל נאו-קלאסי פינית המורכבת היידי פרוויאנן, סאמי סאלונן, ארקה קורהונן, רוד רוטשטן ותומאס טונקארי.
הלהקה הוקמה על ידי פרוויאנן לאחר שעזבה את להקת המטאל הפינית אמבריאן דאון ב-2012. הסגנון של הלהקה מתואר לעיתים קרובות כ"מטאל קולנועי".
אלבום הבכורה של דארק שרה, Behind the Black Veil, יצא לאור בשנת 2015.
הזמרת היידי פרוויאנן החלה לעבוד על אלבום הבכורה של דארק שרה, Behind the Black Veil, לאחר שקיבלה את ההחלטה לעזוב את להקתה לשעבר, אמבריאן דאון .
כשכתבה את המילים הראשונות שלה לשיר "Save Me", העוסק בדמות בשם שרה, היא החליטה בסופו של דבר להקליט אלבום קונספט שיעסוק בצד האפל של אותה הבחורה.
לאחר מכן, החליטה לקרוא ללהקה "דארק שרה" ("שרה האפלה").
כדי לקדם את האלבום, היא ביקשה מהמוזיקאים קספרי הייקינן, טימו לייטינן ויוקה קוסקינן להקליט את שני השירים הראשונים "Save Me" ו-"Poison Apple", שצורפו בהמשך לאלבום הבכורה של דארק שרה, Behind the Black Veil.
כדי לממן את כל הפרויקט, החלו שלושה קמפיינים נפרדים באינדיגוגו, שכולם קיבלו מימון מלא על ידי המעריצים.
התקליטור פוצל לשלושה חלקים, שנקראים פרקים, הפרק הראשון כלל את 4 הרצועות הראשונות, הרצועות השניות 5 עד 8, והרצועות השלישיות 9 עד 14.
ב-27 בספטמבר 2012 הוכרז כי מנואלה קרלר (מלהקת קסנדריה) תשתתף בדואט לשיר "Memories Fall", כדמות הגורל.
שני שיתופי פעולה נוספים הוכרזו מאוחר יותר, ב-13 בינואר 2013. הגיטריסטים סאמי סאלונן וארקה קורהונן, המתופף לאורי קווסלו ונגן הבס יוקה קוסקינן נוספו להרכב הרשמי של דארק שרה, בעוד פרוויאנן נשארה הסולנית.
ב-16 בדצמבר 2015 הודיעה פרוויאנן דרך עמוד הפייסבוק שלה שהחלו הקלטות לשירים הראשונים של האלבום הבא.
ב-6 במרץ 2016 יצא הטיזר הראשון ביחד עם שם האלבום החדש, שנקרא, The Puzzle.
הסיפור של האלבום נמשך מהמקום בו הסתיים האלבום הקודם.
פרוויאנן הצהירה כי: "The Puzzle הוא אלבום קונספט שממשיך את הסיפור שהתחיל באלבום הבכורה שנקרא, Behind the Black Veil.
לאחר שהעץ הרשע מת ונפשה של שרה האפלה איתה, היא נשלחה להיסחף לאורך נהר המוות.
הנחלים לקחו אותה לאי שאליו נלקחות הנשמות המגורשות.
כדי לצאת מהאי היא צריכה לפתור את הפאזל ולמצוא שלושה מפתחות".
לאחר מכן, החל קמפיין אינדיגוגו נוסף למימון האלבום.
הקליפ לשיר "Little Men" יצא ב-15 באפריל 2016. ב-24 באפריל חשפה פרוויאנן בעמוד הפייסבוק שלה ששוב יופיעו שלושה אורחים באלבום החדש.
מנואלה קרלר גילמה בשנית את דמות הגורל בשיר "Rain", ויואה-פקה לפאלוטו (מלהקות כרון ונורת'רן קינגס) מגלם את דמות הדרקון בשיר "Dance with the Dragon".
ב-13 בספטמבר הוכרזה האורחת השלישית, שרלוט ווסלס (מלהקות דיליין ופנטזמה) שמגלמת את בת הים הרעה בשיר "Aquarium".
The Puzzle יצא לאור ב-18 בנובמבר.
ב-18 באוקטובר יצא קליפ המילים של השיר "Aquarium".
במרץ 2017, הוכרז שהאלבום השלישי של דארק שרה נמצא בשלבי הקלטות, כאשר JP לפאלוטו הצטרף אליה מחדש.
בהמשך, נודע שהוא ופרוויאנן הלחינו יחד את שירי האלבום.
כמו כן, הוכרז על קמפיין מימון המונים נוסף לגיוס כסף לקליפ חדש.
במסגרת הקמפיין הצהירה הלהקה כי: "הקונספט של דארק שרה בנוי סביב סיפור המספר על אישה צעירה בשם שרה והמאבק שלה בצד המרושע שלה, "שרה האפלה".
האלבומים מספרים סיפור על מסעה בשלושה עולמות – העולם האמצעי, עולם החיים (האלבום Behind The Black Veil) ו-The Under World, שבו מתגוררים המתים (The Puzzle) והעולם העליון, שבו נמצאים רוחות ואלים".
האלבום החדש תואר גם כהמשך לסיפורם של שרה האפלה והדרקון (שליט השאול), שנפגשים שוב בעולם העליון.
ב-26 באוקטובר החל הקמפיין הנוסף באינדיגוגו, שהושלם ב-14 בדצמבר.
יחד איתו פורסם גם השם של האלבום החדש, The Golden Moth, וקליפ חדש לשיר "Trespasser".
ב-2 בנובמבר, הזמרת זוברו אזנארז מלהקת המטאל Diabulus in Musica נחשפה כאורחת חדשה ראשונה באלבום בתור אלת מסכת הברזל בעמוד הפייסבוק של דארק שרה.
מאוחר יותר, ב-3 בדצמבר נחשפו שני האורחים האחרים, הזמר ונגן הבס מארקו היטאלה מלהקת המטאל הפינית נייטוויש בתור אל הזקן הלבן ונגנית האקורדיון נטע סקוג מלהקת המטאל הפינית אנסיפרום כמגדת עתידות.
דארקה נו מנאזאשי (ביפנית: だれかのまなざし) הוא סרט אנימה יפני קצר שנכתב ובוים על ידי מאקוטו שינקאי.
הקרנת הבכורה של הסרט התקיימה בטוקיו ב-10 בפברואר 2013. הסרט הוצג גם יחד עם סרטו שינקאי "גן המילים" במהלך הבכורה היפנית של הסרט ב-31 במאי 2013.
צוות המדבבים של הסרט כלל את פומי היראנו, סאטומי הנאמורה ושינג'י אוגאווה.
הפסקול של הסרט נוצר על ידי אקיהיסה מטסורה, וקאזוסה כתב ושר את שיר הנושא "Sore de Ii yo".
עלילת הסרט מתמקדת באישה צעירה בשם אאוי.
אאוי היא סטודנטית במכללה אשר גרה לבדה בדירה קטנה בעיר סואנת.
אאוי מרגישה מותשת משגרת היומיום, מחוסר הוודאות שלה לגבי העתיד, ומרגישה אבודה ומנותקת מהשאיפות והחלומות שלה.
הסיפור מקבל תפנית כאשר אאוי מקבלת מכתב מאמה, אשר נסעה למסע של גילוי עצמי.
המכתב מעודד את אאוי לגלות מחדש את עצמה ומה מטרתה בחיים.
בהשראת המכתב מאמה, אאוי יוצאת למסע אישי על מנת להתחבר מחדש לאני הפנימי ולחשוף את רצונותיה האמיתיים.
לאורך הדרך אאוי נתקלת בדמויות שונות שמשפיעות על המסע שלה בדרכים בלתי צפויות כמו בעל בית קפה רחום שחולק עימה תובנות רבות על מורכבות החיים ואמן מוכשר אשר מצית את היצירתיות שבה ומעודד אותה לפתח את הצד האמנותי שלה.
דארקו ראיאקוביץ' (בסרבית: Дарко Рајаковић; נולד ב-22 בפברואר 1979) הוא מאמן כדורסל סרבי המשמש כמאמן טורונטו ראפטורס מליגת ה-NBA.
ראיאקוביץ' היה המאמן הראשי של טלסה 66', קבוצת ליגת הפיתוח של אוקלהומה סיטי ת'אנדר, במשך שתי עונות, והיה המאמן הראשון בהיסטוריה של הליגה שנולד מחוץ לאמריקה הצפונית.
ראיאקוביץ' קיבל תואר באימון כדורסל מאקדמיית הכדורסל של בלגרד ב-2004 ותואר בניהול ספורט מאוניברסיטת אלפא BK ב-2006.
ראיאקוביץ' החל את קריירת האימון שלו בגיל 16 עם בוראץ צ'אצ'אק הסרבית.
לאחר שלוש שנים בצ'אצ'אק הוא מונה למאמן הראשי של מערכת הנוער של הכוכב האדום בלגרד.
בשמונה שנים בבלגרד הוביל ראיאקוביץ' את הכוכב האדום לשתי אליפויות סרביה לנוער.
על מנת להגביר את יכולותיו באימון הכדורסל התלווה ראיאקוביץ' למאמני כדורסל המכללות לוט אולסון באוניברסיטת אריזונה (2003) ומייק ששבסקי באוניברסיטת דיוק (2007), והשתתף באימונים ובמפגשים של קבוצות בשתי האוניברסיטאות.
מ-2004 עד 2011 שימש ראיאקוביץ' כיועץ סקאוטינג ועוזר מאמן קבוצת ליגת הקיץ של ה-NBA בסן אנטוניו ספרס.
בשנת 2009 מונה ראיאקוביץ' למאמן הראשי של אספסיו טורלודונס מהפרימרה דיויסיון הספרדית (הדרג החמישי במבנה ליגות הכדורסל בספרד).
בעונתו הראשונה הוביל ראיאקוביץ' את הטורלודונס לאליפות בית הקהילה האוטונומית מדריד והעלה את הקבוצה לליגת ה-EBA.
בעונת 2010/11 סיימו הטורלודונס במקום השביעי בבית B עם מאזן 16–14. בעונה הבאה סיימה הקבוצה במקום ה-8 בקבוצה B עם מאזן זהה.
ב-2012 הפך ראיאקוביץ' למאמן הראשי של טלסה 66' מליגת הפיתוח של ה-NBA.
ראיאקוביץ' הוביל את טלסה למאזן כולל של 51–49 במהלך שתי עונות, כולל 27–23 והופעה בחצי גמר ליגת הפיתוח ב-2012/13. במהלך התקופה שלו בטלסה נשלחו לקבוצה שבעה שחקנים מאוקלהומה סיטי ת'אנדר בסך הכל 50 פעמים (הכי הרבה בליגה באותה תקופה), כולל רג'י ג'קסון, ג'רמי לאמב ואנדרה רוברסון.
חמישה משחקניו של ראיאקוביץ' זומנו ל-NBA, כולל ארבעה לאוקלהומה סיטי (גרנט ג'רט, דניאל אורטון, מוסטפא שאקור ורג'י ויליאמס).
11 משחקניו בשתי העונות שיחקו ב-NBA בעונת .
ב-5 ביולי 2014 מונה ראיאקוביץ' מונה לעוזר המאמן של אוקלהומה סיטי ת'אנדר.
במהלך תקופתו בת'אנדר עזר ראיאקוביץ' לפתח שחקנים רבים, כולל סטיבן אדמס, אנדרה רוברסון, ויקטור אולדיפו, דניס שרדר ואלכס אברינס.
ראיאקוביץ' שימש כמאמן הראשי של הת'אנדר בליגת הקיץ של ה-NBA ב-2014 ו-2015, והיה חבר בצוות האימון של המערב במשחק האולסטאר של ה-NBA ב-.
ראיאקוביץ' עזר להוביל את הת'אנדר לפלייאוף ה-NBA במשל ארבע עונות רצופות (–), ואף הגיע לגמר המערב ב-2016.
ב-26 ביוני 2019 מונה ראיאקוביץ' לעוזר מאמן פיניקס סאנס.
ב-13 בספטמבר 2020 הפך ראיאקוביץ' לעוזר מאמן ממפיס גריזליס.
ב-11 בינואר 2022 הוא הוביל את הגריזליס כמאמן זמני לניצחון 116–108 על גולדן סטייט ווריורס.
זו הייתה הופעת הבכורה שלו באימון הראשי ב-NBA, והוא היה האירופי השני לאמן קבוצת NBA בעונה הסדירה, אחרי בן ארצו איגור קוקושקוב.
ראיאקוביץ' סיים את תפקידו כמאמן זמני עם מאזן 4–1.
במאי 2022 הופיע ראיאקוביץ' בדוח השנתי של ESPN על מועמדים פוטנציאליים לאימון.
בדוח נכתב עליו: "אנשים בכל רחבי עולם האימון, כמו גם שחקנים שנהנו מההבנה שלו במשחק, מתלהבים מדארקו ראיאקוביץ' ...
מאמן ראשי אירופי עדיין לא פרץ דרך עם קריירה מתמשכת ב-NBA, אבל לראיאקוביץ' (סרביה) יש את האינטלקט והתשוקה למלאכה שהופכים אותו לפייבוריט הנוכחי להיות הראשון.
האיש חיבר מאמרים בסגנון כתב עת אקדמי על התפתחות הפיק אנד רול, אבל הוא הכל מלבד אקדמי בחמימות שלו עם שחקנים ועמיתים לאימון."
ב-18 ביולי 2019 מונה ראיאקוביץ' לעוזרו של אלכסנדר ג'ורג'ביץ' בנבחרת סרביה בכדורסל.
הוא שימש לראשונה כעוזר מאמן בגביע העולם בכדורסל 2019, בו סיימה סרביה במקום החמישי.
ב-13 ביוני 2023 מונה ראיאקוביץ' למאמן הראשי בטורונטו ראפטורס מה-NBA.
דארקו בואטנג גיאבי הוא כדורגלן אנגלי המשחק בעמדת הקשר בקבוצת האל סיטי מהפוטבול ליג צ'מפיונשיפ.
גיאבי גדל במחלקות הנוער של קריי וונדררס ומילוול.
בשנת 2018 עבר למחלקת הנוער של מנצ'סטר סיטי.
ב-4 ביולי 2022 חתם גיאבי על חוזה לארבע שנים בלידס יונייטד מהפרמייר ליג.
בעונתו הראשונה במועדון שיחק בעיקר בקבוצת הנוער.
ב-9 בנובמבר ערך את הופעת הבכורה שלו בקבוצה הבוגרת של המועדון, בהפסד 1-0 לוולברהמפטון וונדררס במסגרת הסיבוב השלישי של גביע הפוטבול ליג לעונת .
ב-28 בדצמבר ערך את הופעת הבכורה שלו בליגה, בהפסד 3-1 למנצ'סטר סיטי במסגרת המחזור ה-17 לעונת 2022/2023. זו הייתה הופעת הליגה היחידה שלו בעונה זו, בסופה נשרה לידס יונייטד לפוטבול ליג צ'מפיונשיפ.
ב-11 בינואר 2024 הושאל לפלימות' ארגייל עד לסוף העונה.
באוגוסט 2024 הושאל לפליימות' לעונה נוספת.
גיאבי היה חלק מסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך ארבע הופעות בטורניר.
דארקמן הוא סרט גיבורי-על משנת 1990 בבימויו של סם ריימי, בכיכובם של ליאם ניסן ופרנסס מקדורמנד.
הסרט מתאר את סיפורו של מדען בשם פייטון וסטלייק שנכווה קשה בניסיון לרצוח אותו, ולאחר שעבר טיפול ניסיוני, הוא הופך לדמות נוקמת בשם "דארקמן".
הסרט משלב אלמנטים של מדע בדיוני, אקשן ואימה, והוא אחד מסרטי גיבורי-העל המקוריים הראשונים שיצאו בתקופה שקדמה לשגשוג הסרטים המבוססים על חוברות קומיקס.
הסרט מבוסס על סיפור קצר שכתב ריימי במחווה למפלצות יוניברסל, ובהשפעת רצונו לעבד את הצל.
זהו סרט האקשן הראשון של ניסן בתפקיד הראשי וזכה לביקורות חיוביות בדרך כלל על ידי מבקרים והצליח מסחרית, והכניס 48 מיליון דולר, מעל תקציבו של 14 מיליון דולר.
פייטון וסטלייק (ליאם ניסן) הוא מדען שעובד על פיתוח עור סינתטי עבור אנשים שנפגעו קשה.
בעקבות הסתבכות עם כנופיית פושעים שמחפשים מסמכים חשובים שנמצאים ברשות חברתו ג'ולי (פרנסס מקדורמנד), מעבדתו מותקפת והוא סובל מכוויות קשות על פני כל גופו.
לאחר שהוא עובר טיפול ניסיוני המנטרל את מערכת העצבים שלו, הוא מאבד את יכולתו לחוש כאב אך מפתח כוחות פיזיים בלתי רגילים ונטייה לזעם בלתי נשלט.
בזמן שהוא מנסה להתאושש ולהמשיך לחיות, וסטלייק מתחיל לפתח זהות חדשה תחת השם "דארקמן".
הוא יוצא לנקום בפושעים שתקפו אותו ונעזר בטכנולוגיית העור הסינתטי שלו כדי לשנות את מראהו ולהיטמע בין אויביו.
ליאם ניסן בתפקיד פייטון וסטלייק/דארקמן
פרנסס מקדורמנד בתפקיד ג'ולי הייסטינגס, חברתו של פייטון
לארי דרייק בתפקיד רוברט ג.
קולין פרילס בתפקיד לואי סטרק, איש עסקים מושחת שמעורב בפשע
דארקמן זכה לביקורות חיוביות מצד המבקרים, ששיבחו את הבימוי הייחודי של סם ריימי, סגנון האקשן הכהה והמשולב עם אימה, ואת הופעתו של ליאם ניסן בתפקיד הראשי.
הסרט הפך להצלחה מסחרית עם הכנסות של כ-48 מיליון דולר לעומת תקציב של 16 מיליון דולר.
הוא זכה למעמד של סרט פולחן, בעיקר בזכות היותו ייחודי ושונה מהסרטים המסורתיים בז'אנר גיבורי-העל.
ב־Rotten Tomatoes הסרט קיבל ציון של 84% מצד המבקרים ובMetacritic הסרט קיבל ציון של 65 מתוך 100, מה שמעיד על ביקורות חיוביות אך מעורבות מצד חלק מהמבקרים.
הז'אנר כולל אלמנטים מקולד וייב, את'ריל וייב, רוק גותי, דארק וייב נאו-קלאסי ונאופולק.
דארק הורס רקורדס היא חברת תקליטים שהקים המוזיקאי וחבר הביטלס ג'ורג' האריסון ב-1974. הקמת החברה התרחשה במקביל לסגירת חברת התקליטים אפל רקורדס של הביטלס, ואפשרה להאריסון להמשיך ולתמוך בפרויקטים של אמנים אחרים תוך שמירה על קריירת הסולו שלו.
האמנים הראשונים שחתמו על חוזים עם החברה היו ראווי שנקר ולהקתו ", שהאחרונה סיפקה לחברת התקליטים את הצלחתה המסחרית המשמעותית היחידה עד 1976.
בשנתיים הראשונות לפעילותה הופצה החברה ברחבי העולם באמצעות חברת A&M רקורדס.
לאחר פרידה מתוקשרת מאוד ממנה יצרו האריסון וחברתו שותפות ארוכת טווח עם וורנר רקורדס, שנמשכה עד 1994.
לאחר תקופה בת עשר שנים בה לא פעלה החברה היא חזרה לפעול בשנת 2002, עם יציאת אלבום האולפן האחרון של האריסון, Brainwashed, לאחר מותו.
מאז 2020 מופצת החברה באמצעות ברטלסמן מיוזיק גרופ.
דב אלבוים (נולד ב-21 בדצמבר 1970) הוא סופר, עורך, עיתונאי, מנחה טלוויזיה ומרצה לפילוסופיה יהודית.
למד בישיבת איתרי לצעירים ובישיבת חברון.
בגיל 17 עזב את החברה החרדית והשלים את לימודיו בתיכון רנה קסין בירושלים.
שירת בצה"ל ככתב צבאי וכעורך בעיתון "במחנה".
הוא בוגר התוכנית הבין-תחומית לתלמידים מצטיינים ע"ש עדי לאוטמן באוניברסיטת תל אביב, ובעל תואר מוסמך במדור קבלה וחסידות בחוג לפילוסופיה יהודית באוניברסיטת תל אביב.
פרסם מספר מחקרים בכתבי עת בינלאומיים.
אלבוים החל את הקריירה שלו כעיתונאי במקומון "כל העיר" ואחר כך בעיתון "חדשות" וככתב לענייני חרדים ב"ידיעות אחרונות".
במסגרת תחקיר עיתונאי לאחת הכתובות הראשונות שלו התגייס לתנועת "כך".
בהמשך החל לעסוק בכתיבה, הנחיית תוכניות טלוויזיה (בהן "חוצה ישראל" ו"מקבלים שבת"), הוצאה לאור של ספרים ומחקר אקדמי.
בשנת 2006 מונה לתפקיד עורך ראשי בהוצאת ידיעות אחרונות.
בהוצאה זו ערך את סדרת הדגל של ההוצאה עבור חגיגות שנת ה-60 למדינת ישראל, סדרת "עם הספר".
כמו כן הוציא לאור וערך באופן אישי את כתביהם של מרטין בובר, גרשם שלום ועוד.
לאחר מכן עזב את משרתו כדי להקדיש את זמנו ליצירתו הספרותית.
וחל להוציא לאור ספרים לאור בהוצאת בית שבבעלותו בשיתוף הוצאת ידיעות ספרים.
בהוצאתו הוא עורך ומוציא לאור ספרים בתחומי היהדות כגון עלמא די מאת ארי אלון ויהדות רדיקלית מאת אברהם יצחק (ארט) גרין.
מלמד ב"מרכז בינה" של התנועה הקיבוצית בסמינר אפעל, בו הוא מקיים שיעורי קבלה וחסידות, מוביל את מרכז הגות ויצירה ואת יצירת התלמוד הישראלי - מסכת העצמאות.
בשנת 2006 הקים עם שותפיו למרכז בינ"ה את "הישיבה החילונית", הממוקמת בדרום תל אביב.
בישיבה זו לומדים צעירים וצעירות חילוניים במתכונת של ישיבה, מתוך שאיפה לבקיאות בספרות התורנית, ללא שיוך לאורח חיים הלכתי או אחר.
משנת 2010 הוא עמית מחקר במכון הרטמן בירושלים.
בעבר הרצה באוניברסיטת תל אביב, באוניברסיטה הפתוחה, במכללת עלמא, ושימש מרצה מן החוץ בחוג לספרות של אוניברסיטת בן-גוריון בנגב.
אלבוים נשוי לכרמית, בתו של איש השב"כ לשעבר רפי מלכא, ולהם ארבע בנות.
הוא ומשפחתו מתגוררים בכוכב יאיר צור יגאל.
קודם לכן היה נשוי לסופרת דורית רביניאן.
בשנת 1997 כתב תסריט לפינת הטלוויזיה השבועית "פרשת השבוע", עבור גיל קופטש בערוץ הראשון.
שנתיים מאוחר יותר כתב את "זכותא"- הדרמה הוקרנה במסגרת תחרות וולג'ין בפסטיבל הקולנוע ירושלים, ושודרה ב-2001 במסגרת שידורי הזכיינית רשת בערוץ 2. על תסריט זה זכה בפרס הראשון של המועצה לתרבות ואמנות של משרד החינוך.
תוכנית ראיונות, שהופקה על ידי הטלוויזיה החינוכית לשידור בערוץ 2. התוכנית זכתה בפרס האקדמיה הישראלית לקולנוע וטלוויזיה כתוכנית האירוח הטובה ביותר לשנת 2004. בשנת 2004 הנחה את התוכנית "ערוגות הבושם" בערוץ התכלת העוסקת בספר שיר השירים.
בשנת 2005 ערך והגיש את הסדרה התיעודית "עושים דרך" בערוץ 2, העוסקת במדענים שזכו בפרס ישראל בשנים האחרונות.
בשנים 2007–2017 הנחה את תוכנית הראיונות השבועית "מקבלים שבת" בערוץ הראשון שהפכה ל"בין השמשות" ב-2018. התוכנית ירדה משידור בדצמבר 2020.
1997 - "זמן אלול", רומן בהוצאת עם עובד (ספרייה לעם), עם אלמנטים אוטוביוגרפיים סמויים, המספר על חודש של ייסורי גוף ונפש בחייו של נער ישיבה חרדי מתבגר.
בספר זה מתאר אלבוים את עולם הישיבות החרדיות בירושלים של שנות השבעים והשמונים בשפה ייחודית הנגזרת מן העגה החרדית ומן המקורות היהודיים.
2001 - "חיי עם האבות", רומן בהוצאת עם עובד (הספרייה לעם), בספר זה יצא אלבוים למסע ארוך שבו גיבור הספר פוגש את שלושת האבות: אברהם, יצחק ויעקב.
במהלך השנים, הם מתוודים לפניו על סודותיהם, מלווים אותו בחיי היום-יום ומצליחים לשנות את מסלול חייו.
הספר משלב פנטסיה על ישראל בת ימינו וביקורת חדשנית על האופן שבו פורשו סיפורי האבות על ידי הפרשנות המסורתית וביקורת המקרא.
על ספר זה זכה בפרס נשיא המדינה לספרות לשנת 2002.
2006- "האריה הרעמתן והג'ירפה גם", ספר ילדים בהוצאת עם עובד, ספר ילדים הומוריסטי עם אלמנטים אוטוביוגרפיים סמויים המספר על מערכת היחסים בין הג'ירפה לאריה, לאחר שהוא גילח את רעמתו.
סיפור על שינויים והשתנויות, ידידות אמת וזהות אישית.
2007 – "מסע בחלל הפנוי", רומן אוטוביוגרפי בהוצאת עם עובד (סדרת ארון הספרים היהודי בעריכת פרופ' אברהם שפירא), בו חושף אלבוים שנה בחייו בה הוא בדק את אמונתו ודרכיו בתוך עולם המסורת היהודית, ובו הוא מעלה תובנות חדשות על אורחות חייו כילד וכנער חרדי וכאדם חילוני בהווה.
2008 - זאביק התמנון והסוסון אפרים, ספר ילדים בהוצאת עם עובד.
2012 - ינוקא באי הנשרים, ספר ילדים בהוצאת עם עובד.
ראשיתו בסיפור "מעשה בשבעה קבצנים" מאת הרבי נחמן מברסלב.
2017 - לא סתם אנטילופה, ספר ילדים בהוצאת עם עובד.
2025 - שבת של חירות, ביחד עם אריאל פיקאר, בהוצאת ידיעות ספרים.
ב-2002 קיבל ממועצת הפיס לתרבות ולאמנות מענק להמחזת האגדה "מרים נביאת המים".
חתן פרס ליבהבר לשנת 2012, אותו מעניק מכון שכטר למדעי היהדות.
הפרס הוענק לו עבור תרומה משמעותית להשגת סובלנות דתית ופתיחות תרבותית בישראל.